**ПОКАНА ЗА ПОДБОР НА ОБУЧАВАЩА ОРГАНИЗАЦИЯ**

по Дейност 7. Професионално развитие на преподавателите в Медицински университет-Варна и Варненски свободен университет

на Проект №BG05M20P001-2.016-0025 „Създаване на мултидисциплинарна образователна среда за развитие на кадри с интегрални компетентности в областта на биомедицината и здравеопазването“

**в курс ДИГИТАЛНИ УМЕНИЯ (24 учебни часа)**

интензивно обучение

Екипът за управление на Проект №BG05M2OP001-2.016-0025 „Създаване на мултидисциплинарна образователна среда за развитие на кадри с интегрални компетентности в областта на биомедицината и здравеопазването“ („Проекта“), финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове

**ОБЯВЯВА**

Покана за подбор на обучаваща организация за провеждане на обучения на преподаватели от Варненски свободен университет „Черноризец Храбър“   
за реализация на обучение за развитие на дигитални компетентности   
в курс ДИГИТАЛНИ УМЕНИЯ (интензивно обучение)

1. **Описание на предвиденото обучение**

**Целева група:**

Обученията са предвидени за преподавателите, обучаващи студентите от Професионално направление 4.6 Информатика и компютърни науки (ВСУ).

**Цел на обучението:**

Целта на курса е повишаване на квалификацията на преподавателите по отношение на дигиталната им компетентност и развитие на уменията за креативност и критично мислене при разработването на интердисциплинарни магистърски програми по проекта и за реализация на учебен процес в дистанционна форма на обучение на английски език.

**Очаквани резултати от обучението:**

В резултат от обучението си в този курс, участниците в него трябва да придобият знания/умения/отношения/ценности, свързани със следните тематични акценти:

* таксономии на образователните цели в дигитална среда;
* компетентностни модели и проекциите им за реализация на обученията в магистърските програми по проекта;
* ефективност на практики за обучение и оценяване на студенти в дигитална среда;
* планиране и реализация на магистърските програми по проекта с инструменти в електронни платформи за обучение и платформи за дистанционно обучение, както и разширяването им с други интегрирани инструменти и дигитални технологии в тях;
* оценка на качество на образователни ресурси, подходящи за обучение в магистърските програми ‚AI in BioMedicine” и “AI in HealthCare”;
* интерактивни методи на обучение и учене в дигитална среда;
* етични аспекти (технологични и организационни), свързани с дигиталната компетентност;
* мултикултурна комуникация и съвместна работа на преподаватели, студенти и партньори в аудиторни занятия и извънаудиторни дейности.

**Форма на провеждане на обучението:**

Обучението е предвидено да се проведе за 13 преподаватели на Варненски свободен университет, присъствено, в групи до 7 участника на територията на ВСУ в рамките на три дни.

Обучението приключва с финален изпит и на успешно завършилите курса се издава сертификат за приключен курс и ниво на развитие на дигиталните умения по референтната рамка на ЕС DigComp и DigCompEdu.

**Период на провеждане на обучението**

април 2023 г. – ноември 2023 г.

**Пределна цена**

Цената за един обучаем е в размер на 144,00 лв.

1. **Изисквания към обучаващата организация**

Кандидатстващите заинтересовани лица и организации подават оферти за обучението, в които включват:

1. Детайлна учебна програма за обучението;

2. Методи на обучение;

3. Опит при изпълнение на проекти;

4. Опит по дейности за внедряване на дигитални технологии в образователен процес/образователна институция;

5. Опит в провеждане на обучения на преподаватели насочени към усъвършенстване на дигитални умения;

6. CV на предложените от организацията лектори за реализация на тази дейност;

7. Логистика и мениджмънт на обучението.

1. **Място и срок за подаване на документите за участие**

Документите за участие се подават в отдел „Международна дейност и проекти“ на ВСУ всеки работен ден от 8:30 до 16:30 ч. в срок до 31.03.2023 г.

В случай,че документите са подписани с електронен подпис (КЕП) е допустимо да бъдат изпратени на имейл на отдел „Международна дейност и проекти“ на ВСУ vfu-projects@vfu.bg в срок до 31.03.2023 г.

Класирането на офертите ще се извърши от оценителна комисия за проверка на съответствието по т.4 Изисквания към обучаващата организация.